રાધનપુરના કોંગ્રેસના ધારાસભ્ય અલ્પેશ ઠાકોરની મુશ્કેલી વધી છે. અલ્પેશ ઠાકોરને કોર્ટમાં હાજર રહેવા સમન્સ મોકલવામાં આવ્યા છે.. બનાસકાંઠા જિલ્લા પોલીસ વડાએ બદનક્ષીની ફરિયાદ કરી હતી. આ કેસમાં અલ્પેશ ઠાકોરે ત્રીજી મેના રોજ કોર્ટમાં હાજર રહેવું પડશે. ડીસાના આસેડા ખાતે અગાઉ ફેબ્રુઆરી માસમાં કોંગ્રેસના ધારાસભ્ય અલ્પેશ ઠાકોરે સભા સંબોધી હતી. જેમાં તેઓએ જિલ્લા પોલીસ વડા બુટલેગરો પાસેથી હપ્તો લેતા હોવાના આક્ષપો કરી વાણી વિલાસ કરતા વિવાદ સર્જાયો હતો. આ મામલો સમગ્ર જિલ્લામાં ચર્ચાનો વિષય બન્યો હતો. જોકે આ મામલે જિલ્લા પોલીસ વડાએ ડીસાના એડિશનલ સિવિલ જજ અને જ્યુડિશિયલ મેજિસ્ટ્રેટની કોર્ટમાં બુધવારે અલ્પેશ ઠાકોર વિરુદ્ધ ફરિયાદ નોંધાવી હતી. બનાવના પગલે પંથકમાં ચકચાર મચી ગઇ હતી.